Sanna Hellström

Sanna Hellström (s. 20. lokakuuta 1972 Jyväskylä) on suomalainen eläinlääkäri ja poliitikko. Hellström valittiin vuonna 2014 Korkeasaaren eläintarhan johtajaksi. 

Hellström väitteli eläinlääketieteen tohtoriksi elintarvikehygienian alalta Helsingin yliopistossa vuonna 2011. Hän on työskennellyt Elintarviketurvallisuusvirasto Eviran neuvottelevana virkamiehenä. Hän oli Korkeasaaren eläintarhan johtokunnan puheenjohtaja kaudella 2012–2014. Vuosina 2008–2010 Hellström oli Suomen Eläinlääkäriliiton puheenjohtaja.

Vuosina 2002–2003 Hellström toimi Helsingin yliopiston ylioppilaskunnan puheenjohtajana. Vuosina 2006–2012 hän oli Helsingin yliopiston kollegion varapuheenjohtaja.

Hellström oli vihreiden edustaja Helsingin kaupunginvaltuustossa vuosina 2001–2012. Hän on ollut myös kaupunginhallituksen jäsen.

Lähteet 

Helsingin yliopiston lehtorit ja opettajat
Helsingin kaupunginvaltuutetut
Suomalaiset ammattiyhdistysjohtajat
Suomalaiset eläinlääkärit
Vihreän liiton poliitikot
Vuonna 1972 syntyneet
Elävät henkilöt
Korkeasaari